钦定古今图书集成/明伦汇编/氏族典/第127卷 > 陈则
## 钦定古今图书集成/明伦汇编/氏族典/第127卷 > 陈则

按《广东通志》：“则字养新，南海人。禀性端方，举弘治辛
酉乡荐，授定州学政，教士有方。擢国子监学正，转博
士。癸酉典试福建乡闱，迁北台御史，立朝忠直能谏，
前后疏劾权珰、刘瑾、贵幸江彬、钱宁欺罔之罪，朝端
动色。巡视东城，执法不阿，嬖寺敛迹。出按保定，继巡
湖广，所至举贤惩奸，释冤摘滞。除荆州重税，特纠内”
监抽分。世宗继统，巨珰南迎，宫眷多纵肆，则密疏劾，
奉旨纽珰解京，楚民赖安。复命掌河南，加光禄寺少
卿，致仕。